AaB måtte endnu engang gå fra hjemmebanen i Aalborg med et nederlag og et direkte rødt kort. Denne gang mod OB, der vandt opgøret 3-0.

Et mål mod sig efter 6 minutter og et direkte rødt kort efter 17. Så var stilen lagt for et usikkert AaB-mandskab, der i søndagens tidlige kamp måtte gå fra banen med et 3-0 nederlag på mål sat ind af den tidligere Horsens-spiller Henrik Hansen og midtbanen Eric Djemba-Djemba, mens Johan Absalonsen kunne øge til 3-0 i overtiden. Generelt var kampen hårdt spillet. Den var præget af mange frispark og en ond stemningen mellem AaB-forsvaret og de to OB-angribere Björn Runström og Djiby Fall. Det resulterede i flere skænderier og et gult kort til en overtændt Karim Zaza. Med den fjerde sejr i fem kampe overtager OB midlertidigt førstepladsen i SAS Ligaen. /ritzau/